**ERGOTERAPIJOS STUDIJŲ**

**PROGRAMŲ** **STUDENTŲ APKLAUSOS APIE DALYKO**

**TURINIO IR JO DĖSTYMO KOKYBĘ REZULTATAI**

**2022-2023 M. M. RUDENS SEMESTRAS**

**MEDICINOS FAKULTETAS**

**VYKDYMO LAIKAS**: 2022 – 2023 m. m. rudens semestre išklausytus studijų dalykus buvo galima įvertinti gavus dalyko galutinį įvertinimą iki 2023 m. sausio 30 d.

**TIKSLAS:** atskleisti studentų nuomonę apie studijų dalyko turinio ir dėstymo kokybę.

**TIKSLINĖ GRUPĖ:** visi ergoterapijos studijų programų studentai, 2022 – 2023 m. m. rudens semestre išklausę studijų dalykus ir gavę įvertinimus.

**TYRIMO OBJEKTAS:** 2022 – 2023 m. m. rudens semestre vykdyti visi studijų dalykai, kurie dar nebuvo vertinti.

**TYRIMO METODAS:** anketinė apklausa (rinkti kiekybinio ir kokybinio pobūdžio empiriniai duomenys). Apklausa vykdyta elektroninėje erdvėje – Studijų valdymo sistemoje. Duomenys apdoroti naudojant „Microsoft Excel“ ir SPSS programas. Dalyvavimas apklausoje - savanoriškas, apklausa buvo konfidenciali ir anoniminė. Studentai turinio bei dėstymo kokybę vertino pagal suformuluotus teiginius penkių balų skalėje (1 – visiškai nesutinku, 5 – visiškai sutinku). Ergoterapijos studijų programų studentai dalyko turinio kokybės vertinimą atlikto pagal 6 kriterijus, dėstymo kokybės vertinimą pagal 8 kriterijus, viso 14 kriterijų.

**REZULTATAI:** Studijų valdymo sistemoje iš viso gautos 50 pilnai užpildytos anketos. Apibendrinus gautus rezultatus galima teigti, jog ergoterapijos studijų programų dalykų turinio kokybė pagal visus kriterijus vertinama labai aukštai (vidurkiai daugiau nei 4 balai iš 5). Labiausiai respondentai sutinka su teiginiais, jog studijų dalykas padėjo įgyti naujų žinių ir gebėjimų (4,86) bei teorija grindžiama praktiniais pavyzdžiais (4,82), mažiausiai respondentai sutinka su teiginiu, jog keliami kriterijai aiškūs ir suprantami (4,6) (žr. 1 pav.).



***1 pav. Ergoterapijos studijų programų dalykų turinio kokybės vertinimas pagal kriterijus (vidurkiai).***

*Pastaba: Pateiktas „Likerto“ skalės vidurkis.*

*Kuo didesnis vidurkis, tuo respondentai labiau sutinka su pateiktu teiginiu*

Ergoterapijos studijų programų dalykų dėstymo kokybė pagal visus kriterijus vertinama labai aukštai (vidurkiai daugiau nei 4 balai iš 5) (žr. 2 pav.). Respondentai labiausiai sutinka su teiginiu, jog dėstytojas su studentais bendravo pagarbiai ir etiškai (4,74) bei, kad dėstytojas dirbo pagal tvarkaraštį (4,71). Mažiausiai respondentai sutinka su teiginiu, jog po atsiskaitymų visada buvo suteiktas grįžtamasis ryšys (4,49).

***2 pav. Ergoterapijos studijų programų dalykų dėstymo kokybės vertinimas pagal kriterijus (vidurkiai).***

*Pastaba: Pateiktas „Likerto“ skalės vidurkis.*

*Kuo didesnis vidurkis, tuo respondentai labiau sutinka su pateiktu teiginiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_